# Quercus sebifera

Quercus sebifera es una espècie de roure que pertany a la família de les fagàcies i està dins de la secció dels roures blancs, que són els roures blancs d'Europa, Àsia i Amèrica del Nord. Creix a l'est i al sud de Mèxic, als estats de Chiapas, Oaxaca, Puebla, Hidalgo, Querétaro, Tamaulipas i Nuevo León, entre els 1600 m fins als 2500m.
Quercus sebifera sol ser un arbust tupit caducifoli i rizomatós de menys d'1 m d'alçada, o un arbust de fins a 2 m. L'escorça és de color gris, les branquetes són vermelloses, florides, entre 1 a 3,5 mm de gruix, al principi amb tricomes sèssils i estrellats i pèls glandulars, glabres, després glabres; les gemmes són subgloboses d'1-3 mm d'amplada, vermelloses; estípules curtes, pubescents, persistents; lenticel·les discretes. Les fulles fan de 3-7 x 1-3,5 cm, són gruixudes, coriàcies, obovades, oblongues, oblanceolades a el·líptiques; l'àpex és obtús, mucronat o no; la base és obtusa a subcordada; marge gruixut, pla o lleugerament revolut, sencer o dentat-crenat (1-4 parells de dents poc mucronades, a la meitat apical del limbe de la fulla). Les fulles per sobre són glauques i opaques, glabres excepte alguns pèls estrellats a la base del nervi central; per sota són més pàl·lides, apagades, més o menys florides o ceroses, glabres, entre 7 a 11 parells de nervis, gairebé planes per sobre, aixecades de per sota; epidermis papil·losa blanquinosa. El pecíol fa entre 2,5 a 4 mm de llargada, sense pèls, és vermellós amb una base fosca. Les flors floreixen entre els mesos de març a maig, els aments masculins fant entre 1,5 a 3,5 cm de llargada, amb nombroses flors i els aments femenins fan 1,5 cm de llargada, amb 2 flors pubescents. Les glans són ovoides de d'1 a 1,5 cm de llargada; soles o fins a 3 glans sobre un peduncle glabre de 0,5-2 cm de llarg. La tassa de la gla és petita, semiarrodonida, d'1,2 a 1,4 cm de diàmetre, amb escates adpreses grisoses, que tanquen 1/4 de la gla. Les glans maduren en un any, entre setembre a novembre.

## Taxonomia

Quercus sebifera va ser descrita per William Trelease i publicat a Memoirs of the National Academy of Sciences 20: 93, pl. 149. 1924. El nom genèric Quercus és un mot llatí que designava igualment al roure i a l'alzina. Sebifera és un epítet llatí que significa "que porta sèu".

### Sinonímia

* Quercus ceripes Trel.
* Quercus schenckiana Trel.
* Quercus sebifera f. comitanensis Trel.
* Quercus trinidadensis C.H.Mull.

## Referències

* 1 2 «Quercus sebifera». Tropicos.org. Missouri Botanical Garden. [Consulta: 22 novembre 2020].
* ↑ Muller, Cornelius H. The Central American species of Quercus (en anglès). United States Department of Agriculture. Bureau of Plant Industry. Miscellaneous Publication, juliol 1942. DOI 10.5962 [Consulta: 22 novembre 2020].
* ↑ García-Mendoza, & J. A. Meave., A. J.; Meave, J. A. «Diversidad Florística de Oaxaca: de Musgos a Angiospermas 1–351.» (en castellà). Boletín de la Sociedad Botánica de México, desembre 2011, pàg. 132-134. ISSN: 0366-2128 [Consulta: 22 novembre 2020].
* ↑ Muller, Cornelius H. «Notes on the American Flora, Chiefly Mexican» (en anglès). The American Midland Naturalist. The University of Notre Dame, 27, núm. 2, març 1942, pàg. 470-490. DOI: 10.2307 [Consulta: 22 novembre 2020]. «com a as Quercus trinidadensis»
* ↑ Jerome, D. «Quercus sebifera» (en anglès). IUCN Red List of Threatened Species. 2018, 89, 2018 [Consulta: 22 novembre 2020].
* 1 2 «Quercus sebifera» (en anglès). Oaks of the World. [Consulta: 22 novembre 2020].
* ↑ Charters, Michael L. «California Plant Names: Latin and Greek Meanings and Derivations - A Dictionary of Botanical and Biographical Etymology» (en anglès), 2005-2019. [Consulta: 22 novembre 2020].
* ↑ «Quercus sebifera». The Plant List, 2013. [Consulta: 22 novembre 2020].